|  |
| --- |
| Osa artiklitest teemal |
| Lesbid, geid, biseksuaalsed ja transsoolised inimesed (LGBT)
VikerkaarelippVikerkaarelipp |
| Seksuaalne sättumus |
| 
* Aseksuaalsus
* Biseksuaalsus
	+ Panseksuaalsus
	+ Polüseksuaalsus
* Homoseksuaalsus
* Statistika
* Bioloogia
* Keskkond

 |
| Ajalugu |
| 
* LGBT ajalugu
* Sotsiaalne liikumine
	+ Eestis
* Kronoloogia
* LGBT ja intersoolisus

 |
| Kultuur |
| 
* LGBT-kogukond
* Kapist välja tulemine
* LGBT uhkus
* Sümbolid
* Geiküla
* Samasooliste suhe

 |
| Õigused |
| 
* Seadused üle maailma
* Abielu
* Tsiviilpartnerlus
* Lapsendamine
* Lapsevanemana
* Sõjaväeteenistus
* Transsooliste õigused
* Intersooliste õigused

 |
| Ühiskondlik suhtumine |
| 
* Heteronormatiivsus
* LGBT-stereotüübid
* *Queer*
* Seksuaalne mitmekesisus
* Homoseksuaalsus ja religioon
* Transsoolised inimesed ja religioon

 |
| Eelarvamused/Vägivald |
| 
* AIDSi stigma
* Antiintersoolisus
* Genderism
* Heteroseksism
* Seksualism
* Kapis olemine
* Bifoobia
* Homofoobia
* Lesbofoobia
* Transfoobia
* Vägivald LGBT-inimeste vastu
* LGBT-kiusamine
* LGBT-noorte enesetapud
* Koduvägivald samasooliste paaride hulgas

 |
| Teadusharud ja diskursus |
| 
* *Queer*-uuringud
* Lesbifeminism
* *Queer*-teooria
* Transfeminism

 |
| * v
* r
 |

Panseksuaalse uhkuse lipp
**Panseksuaalsus** (mõnikord ka **omniseksuaalsus**) on romantiline, seksuaalne või emotsionaalne külgetõmme inimeste vastu olenemata nende bioloogilisest või sotsiaalsest soost. Panseksuaalsed inimesed võivad end nimetada soopimedateks. Seda seetõttu, kuna bioloogiline ega sotsiaalne sugu ei ole tegur, mis mõjutab nende romantilist ja/või seksuaalset külgetõmmet. Panseksuaalsust võib pidada nii eraldi seksuaalseks sättumuseks kui ka biseksuaalsuse haruks. Panseksuaalsuse eraldamine biseksuaalsusest on vajalik selleks, et eristada seksuaalset identiteeti. Nimelt on panseksuaalsed avatud suhetele inimestega, kes ei defineeri end meeste või naistena. Sellega hülgavad nad idee sookahesusest. Panseksuaalsust on peetud kõikehõlmavamaks kui *biseksuaalsus*. See, kui hõlmav on mõiste *biseksuaalsus* võrreldes *panseksuaalsusega*, on vaidlusteemaks LGBT-, aga eriti biseksuaalses kogukonnas.

Sõnad
-----

Sõna "panseksuaalsus" on kreeka-ladina hübriid. Liitsõna koosneb kreekakeelsest sõnast *πᾶν* (pan: 'kõik, iga') ja ladinakeelsest sõnast *sexualis* ('sugueluline').

Võrdlus biseksuaalsusega
------------------------

Tõlgendades sõna *biseksuaalsus* eesliite *bi-* järgi on biseksuaalsuse näol tegemist romantilise või seksuaalse külgetõmbega kahe bioloogilise või sotsiaalse soo poole (meeste ja naiste). Eesliide *pan-* võimaldab *panseksuaalsust* tõlgendada seksuaalse külgetõmbena mistahes bioloogilisest või sotsiaalsest soost isikute poole. Sellise lähenemise järgi hõlmab panseksuaalsuse definitsioon selgesõnaliselt näiteks intersoolisi ja sookahesusest väljaspool olevaid inimesi.

Üldiselt peetakse tähist *panseksuaalsus* hõlmavamaks kui tähist *biseksuaalsus.* Tervise teemadel nõu andev Go Ask Alice! väidab, et panseksuaalsed inimesed võivad tunda külgetõmmet *cis*-sooliste, transsooliste, intersooliste ja androgüünsete inimeste poole. Marshall Cavendishi raamatus "Seks ja ühiskond" väidetakse, et "tähise [panseksuaalsus] sõnasõnalist tähendust võib tõlgendada kui 'külgetõmmet kõikide poole.' Samas end panseksuaalsena määratlevad inimesed ei hõlma enda definitsioonis harilikult parafiiliaid nagu zoofiilia, pedofiilia ja nekrofiilia. Panseksuaalsed inimesed rõhutavad, et tähis kirjeldab ainult konsensuse alusel toimuvaid täiskasvanud inimeste vahelist seksuaalseid käitumisi."

Sõna panseksuaalsus määratlus võib jätta mulje, et tegemist on ainsa seksuaalne identiteediga, mis hõlmab kõiki inimesi, kes ei mahu selgelt mehe ja naise kategooriatesse. Samas võivad biseksuaalsena määratlevad inimesed ja teadlased sellisele käsitlusele vastu vaielda. Nende arvates ei tähenda biseksuaalsus külgetõmmet vaid kahe soo poole. Selle asemel on biseksuaalsus külgetõmme nii bioloogiliste kui ka sotsiaalsete sugude vastu. Seetõttu võib see hõlmata enam kui kahte sugu. Mõnikord määratletakse *biseksuaalsus* romantilise või seksuaalse külgetõmbena mitme soo poole. Biseksuaalseid inimesi koondavad ühendused on biseksuaalsust määratlenud "katusmõistena inimestele, kes võtavad omaks ja austavad enda potentsiaali omada seksuaalset ja emotsionaalset külgetõmmet enam kui ühe soo vastu" või rõhutavad, et see on "avatud ja kaasav tähis paljudele erinevatele inimestele, kellel on samasoolised või erisoolised külgetõmbed."

Shiri Eisneri järgi kasutatakse tähiseid *panseksuaalsus*, *omniseksuaalsus*, *polüseksuaalsus*, q*ueer* jne tähise *biseksuaalsus* asemel seetõttu, kuna "väidetakse, et biseksuaalsus on binaarne ja seetõttu inimesi rõhuv sõna". Eisneri järgi on süüdistustel biseksuaalsuse sookahesusest vähe seost sellega, kuidas tähist tegelikult kasutatakse. Tema hinnangul on tegemist poliitilise vahendiga, millega üritatakse hoida teineteises lahus biseksuaalseid ja transsoolisi liikumisi. Osad inimesed nimelt arvavad, et biseksuaalsus vähendab või kustutab transsooliste ja *queer'*ina määratlevate inimeste nähtavuse.

Ameerika Biseksuaalsuse Instituudi järgi "tähised nagu *panseksuaalsus*, *polüseksuaalsus*, *omniseksuaalsus* ja *ambiseksuaalsus* kirjeldavad ka inimesi, kellel on homoseksuaalsed või heteroseksuaalsed külgetõmbed. Siit tulenevalt on inimesed, kes neid silte kasutavad, ka biseksuaalsed... Asendades eesliite *bi*- (kaks, mõlemad) teiste eesliited nagu *pan-* (kõik), *polü*- (palju), *omni*- (kõik) või *ambi*- (mõlemad) otsitakse silite, mis näitaks, et sotsiaalne sugu ei ole nende seksuaalsuse puhul oluline." Instituudi hinnangul aga see ei tähenda, et biseksuaalsed inimesed peaksid olema kinni konkreetses sugudes. "Ladina eesliide bi- viitab kahele või mõlemale. Sõnas *biseksuaalsus* viidatud "mõlemad" on lihtsalt *homoseksuaalsus* (sõna-sõnalt: sama sugu) ja *heteroseksuaalsus* (sõna-sõnalt: erinev sugu)."

Tähist *panseksuaalsus* kasutatakse mõnikord samas tähenduses nagu *biseksuaalsus*. Biseksuaalsena määratlevad inimesed võivad ka "tunda, et sotsiaalne sugu, bioloogiline sugu ja seksuaalne sättumus ei peaks olema potentsiaalsete [romantiliste/seksuaalsete] suhete fookuspunkt." Firestein leidis uurides biseksuaalsete inimeste seksuaalset identiteeti, et "pool kõikidest biseksuaalsetest ja biseksuaalsena määratlevatest vastajatest valisid ka alternatiivse enesemääratluse nagu *queer, panseksuaalne, polyfidelitous, ambiseksuaalne, polüseksuaalne* või isikustatud identiteedi nagu "byke" või "biphilic.""

Viited
------

1. ↑  The American Heritage Dictionary of the English Language – Fourth Edition. Retrieved February 9, 2007, from Dictionary.com website
2. 1 2  Hill, Marjorie J.; Jones, Billy E. (2002). *Mental health issues in lesbian, gay, bisexual, and transgender communities*. American Psychiatric Pub. Lk 95. ISBN 978-1-58562-069-2. Vaadatud 28. veebruar 2011.
3. 1 2 3  Marshall Cavendish, toim (2010). *Sex and Society*. Kd 2. Marshall Cavendish. Lk 593. ISBN 978-0-7614-7907-9. Vaadatud 12. mai 2017.
4. ↑  Diamond, L. & Butterworth, M. (2008). Questioning gender and sexual identity: Dynamic links over time. *Sex Roles*. Published online March 29, 2008.
5. ↑  "Definition of pansexual from Oxford Dictionaries Online". Oxford Dictionaries. Originaali arhiivikoopia seisuga 10.02.2015. Vaadatud 12. mai 2017.
6. ↑  Firestein, Beth A. (2007). *Becoming Visible: Counseling Bisexuals Across the Lifespan*. Columbia University Press. Lk 9. ISBN 978-0-231-13724-9. Vaadatud 12. mai 2017.
7. 1 2 3  Soble, Alan (2006). "Bisexuality". *Sex from Plato to Paglia: a philosophical encyclopedia*. Kd 1. Greenwood Publishing Group. Lk 115. ISBN 978-0-313-32686-8. Vaadatud 28. veebruar 2011.
8. ↑  "Bi, gay, pansexual: What do I call myself?". Go Ask Alice!. 26. veebruar 2015. Originaali arhiivikoopia seisuga 24. september 2012. Vaadatud 12. mai 2017.
9. 1 2 3 4 5 6 7  Eisner, Shiri (2013). *Bi: Notes for a Bisexual Revolution*. Seal Press. Lk-d 27–31. ISBN 1580054757. Vaadatud 14. aprill 2014.
10. ↑  "pan-". *Dictionary.com*. Vaadatud 16. juuni 2017.
11. ↑  Vääri, Eduard; Kleis, Richard; Silvet, Johannes. (2006). *Võõrsõnade leksikon*. [Tallinn]: Eesti Keele Sihtasutus. Lk 958.
12. 1 2 3  "Bi, gay, pansexual: What do I call myself?". [Go Ask Alice!. Originaali arhiivikoopia seisuga 24. september 2012. Vaadatud 25. juuni 2017.
13. ↑  "GLAAD Media Reference Guide". Gay & Lesbian Alliance Against Defamation. Originaali arhiivikoopia seisuga 1. jaanuar 2011. Vaadatud 25. juuni 2017.
14. 1 2 3  Marshall Cavendish, toim (2010). *Sex and Society*. Kd 2. Marshall Cavendish. Lk 593. ISBN 978-0-7614-7907-9. Vaadatud 25. juuni 2017.
15. 1 2  "Doesn't identifying as bisexual reinforce a false gender binary?". American Institute of Bisexuality. 2014. Vaadatud 25. juuni 2017.
16. ↑  Bisexual Resource Center (2010). "BRC Brochure 2010" (PDF). Vaadatud 25. juuni 2017.
17. 1 2 3  "What is the difference between bisexual and terms like pansexual, polysexual, omnisexual, ambisexual, and fluid?". American Institute of Bisexuality. 2014. Vaadatud 25. juuni 2017.
18. ↑  Firestein, Beth A. (2007). *Becoming Visible: Counseling Bisexuals Across the Lifespan*. Columbia University Press. Lk 9. ISBN 978-0-231-13724-9. Vaadatud 25. juuni 2017.
19. "omnis-". *Dictionary.com*. Vaadatud 17. mai 2017.